มีอาการเลือดออกทางช่องคลอดมาแล้ว 2 วัน ออกเป็นหยดกระปริบกระปรอยสีแดงสด ออกมาแบบเลอะกางเกงใน ไม่มีอาการเจ็บ ไม่แน่ใจว่าเป็นเพราะเล็บไปขูดที่ผนังช่องคลอดรึป่าวค่ะ อาจมีการติดเชื้อหรืออื่นๆที่ช่องคลอดรึป่าวค่ะ หรือจำเป็นต้องไปพบแพทย์ไหมคะ
สวัสดีค่ะการมีเลือดออกทางช่องคลอดที่ไม่ใช่ประจำเดือน อาจมีสาเหตุมาจาก ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลที่บริเวณช่องคลอด ปากมดลูก หรืออวัยวะเพศภายนอกได้ซึ่งหากเลือดออกผิดปกติทางช่องคลอดต่อเนื่อง ควรต้องไปพบแพทย์เพื่อตรวจหาสาเหตุที่แน่ชัดต่อไป ถ้าเป็นแค่แผลถลอกเล็กน้อย อาจมีอาการเจ็บ เลือดซึมเล็กน้อยและหยุดได้เอง ในเบื้องต้นงดการมีเพศสัมพันธ์ ทำความสะอาดอวัยวะเพศได้ตามปกติ ไม่ซื้อยาปรับฮอร์โมนใดๆมาใช้เอง